‘বেওয়াচ’ অভিনেত্রীর আত্মহত্যা

ওয়েব ডেস্ক: ৯০ দশকের জনপ্রিয় মার্কিন টেলিভিশন সিরিজ ‘বেওয়াচ’ ও ‘নাইট রাইডার’ অভিনেত্রী পামেলা বাখ(Baywatch and Night Rider Actress Pamela Bach)আত্মহত্যা(Suicide) করেছেন। হলিউড হিলস এর বাড়ি থেকে তার নিথর দেহ উদ্ধার করা হয়েছে। তাঁর বয়স হয়েছিল ৬২ বছর। সেলিব্রিটি সাইট টিএমজেড এই খবর প্রকাশ করেছে।
লাভ অ্যাঞ্জেলস এর মেডিকেল এক্সামিনার অফিসের খবর অনুযায়ী আত্মহত্যার পর গত বুধবার ৬২ বছর বয়সী পামেলা বাখের মৃতদেহ উদ্ধার করা হয়েছে।’নিউইয়র্ক পোস্ট’ এ খবর প্রকাশিত হয়েছে। ‘বেওয়াচ’ অভিনেতা ডেভিড হ্যাসেলহফে(Baywatch actor David Hasselhoff)র প্রাক্তন স্ত্রী ছিলেন বাখ। প্রাক্তন স্বামী এক বিবৃতিতে জানিয়েছেন, ‘পামেলার মৃত্যুতে আমাদের পরিবার শোকাহত। খুব কঠিন সময়। নিরবতা পালনের জন্য আমি বিনীতভাবে অনুরোধ করছি’।

আরও পড়ুন:দেবের পর অঙ্কুশের সঙ্গে যিশুর জুটি, কোন ছবিতে!

১৯৬২ সালে ওকলাহোমার টুলসায় জন্ম নেওয়া বাখের অভিনয় জীবন শুরু ১৯৭০ সালে শিশু শিল্পী হিসেবে। বিশ্বজুড়ে সাড়া জাগানো আশির দশকের আরেকটি টেলিভিশন সিরিজ ‘নাইট রাইডারে’ অভিনয়ের সময় পামেলা ও হ্যাসেলহফের পরিচয় হয়। ১৯৮৯ সালে দুজনে বিয়ে করেন। ২০০৬ সালে এই দম্পতির বিচ্ছেদের আগে তারা একসাথে ‘বেওয়াচেও’ কাজ করেছেন। তাদের দুই কন্যা সন্তান আছেন।বাখের মনে রাখা কাজগুলোর মধ্যে আরও আছে, ‘সোপ অপেরা দ্য ইয় অ্যান্ড দ্য রেস্টলেস’, ‘চিয়ার্স’, ‘দ্য ফল গাই’, ‘টিজে হুকার’, ‘সুপারবয়’ এবং ‘ভাইপার’।

সোশাল মিডিয়াতেও বাখের সক্রিয়তা সর্বশেষ দেখা গেছে চলতি বছর শুরুর আগে। ইনস্টাগ্রামে ২০২৫ সালকে স্বাগত জানিয়ে পোস্ট দিয়েছিলেন তিনি ওই সময়ে।